Charged GBH

GBH (pôvodne Charged GBH) je anglická punk rocková hudobná skupina založená v roku 1978. Spoločne s kapelami The Exploited a Discharge sa radí medzi hlavných predstaviteľov punkovej odnože známej ako UK 82.


História
Skupinu založili v roku 1978 spevák Colin Abrahall, gitarista Colin "Jock" Blyth, bubeník Andrew "Wilf" Williams a basgitarista Sean McCarthy. Ten bol obvinený z ťažkého ublíženia na zdraví podľa ktorého sa skupina tiež pomenovala (GBH = Grievous Bodil harm - ťažké ublíženie na zdraví). Iná kapela rovnakého mena už existovala, preto názov dočasne doplnili o slovo Charged (obvinený). Charged GBH podpísali zmluvu s nezávislým vydavateľstvom Clay u ktorého vydali v roku 1982 dôležité LP s názvom City Baby Attacked by Rats, ktoré sa o 2 roky neskôr dočkalo pokračovania pod názvom City Baby 's Revenge. Tieto 2 albumy dnes patria ku klasikám tohto žánru. Obe priniesli v porovnaní s prvou vlnou punku rýchlejšie tempo, väčší dôraz na bicie a niektoré elementy prepožičané z hard rocku a britského metalu (napr. Motörhead). Po obsahovej stránke ponúkla skupina témy ako napr. antimilitarizmus (skladby War Dogs, No Survivors, Vietnamese Blues), antifeminizmus (Slut, Fat Women, Womb With a View), ateizmus (Christianised Cannibals, The Prayer of a Realist) a rôzne morbídne témy (Maniac, Passenger on the Menu, City Baby Attacked by Rats).GBH – Music Biography, Credits and Discography : AllMusic

V roku 1984 kapela definitívne vypustila z názvu slovo "Charged" a ďalej pokračovala len ako GBH. V roku 1986 odišli od vydavateľstva Clay. Tou dobou sa, rovnako ako u ostatných UK 82 kapiel, začal objavovať istý posun smerom k speed metalu a thrash metalu, ktorý sa tiež prejavil nápadným predĺžením skladieb. Zatiaľ čo na albume City Baby Attacked by Rats z roku 1982 dosahuje dĺžky pod 3 minúty 18 pesničiek, na albume From Here to Reality z roku 1990 sú to už iba 2. Postupne zmizla aj skôr toľko výrazná punková imidž jednotlivých členov. Zlom pre kapelu prišiel po roku 1992. Po dokončení dosky Church of the Truly wraped absolvovali GBH takmer dvojročné turné na konci ktorého prepustili svojho manažéra. Ich vydavateľstvo odmietlo podpísať zmluvu na nový album s kapelou bez manažéra, a preto sa rozhodli prejsť pod nemecké vydavateľstvo We Bite, pod ktorým v roku 1996 vydali platňu Punk JunkiesGBH BIOGRAPHY. Tou započali návrat ku svojim punkovým koreňom, ktorý je zrejmý aj na nasledujúcich albumoch Ha Ha (2002) a Perfume and Piss (2010). V júli 2014 kapela vystúpila na českom hudobnom festivale Mighty Sounds.

Členovia
Súčasní:
Colin Abrahall -  spev, 1978-súčasnosť
Colin "Jock" Blyth -  elektrická gitara, 1978-súčasnosť
Ross Lomas -  basová gitara, 1982-súčasnosť
Scott Preece - bicie, 1996-súčasnosť

Bývalí:
Sean McCarthy -  basová gitara, 1978-1982
Andrew "Wilf" Williams -  bicie, 1978-1987
Kai Reder - bicie, 1987-1992
Joseph Montero - bicie, 1992-1996

Diskografia
Demá
RokNázov19801980 Demo 1980Practice 1980 

Splity
RokNázovFeaturingVydavateľstvo1998Punk As Fuck BillyclubIdol2001Punk Rock Ambulance BillyclubIdol

Štúdiové albumy
RokNázovVydavateľstvo1982City Baby Attacked By Rats Clay1983City Babys Revenge Clay1986Midnight Madness And Beyond Captain Oi!1987No Need To Panic Captain Oi!1989A Fridge Too Far Captain Oi!1990From Here To Reality Captain Oi!1992Church of the Truly Warped Captain Oi!1996Punk Junkies SOS2002Ha Ha Go Kart2004Cruel and Unusual Idol2010Perfume and PissHellcat

EP / single / box sety
RokNázovVydavateľstvo1981Leather, Bristles, Studs, And Acne Clay1982No SurvivorsClay1982Sick Boy Clay1982Give Me Fire / Man Trap Clay1983Catch 23 / Hellhole Clay1984Do What You Do Clay1986Oh No, It's GBH Again Clay1988Wot A Bargain Captain Oi!2004Cruel and Unusual Idol2007Race Against Time: The Complete Clay Recordings Castle

DVD & video
RokNázov1983Live At Victoria Hall, Hanley1995Kawasaki Live1996Live in L.A. 19882003Live at the Ace, Brixton2004Kawasaki Live/Brit Boys Attacked by Brats2005G.B.H. Live in LA/Live at Victoria2006Charged: On Stage

 Referencie 

Kategória:Britské punkrockové hudobné skupiny
Kategória:Hudobné skupiny z 1978